A BIZOTTSÁG HATÁROZATA
(2005. július 22.)
a 753/2004/EK rendelet értelmében a 2003., 2004. és 2005. referenciaévre összeállítandó statisztikákra vonatkozóan egyes tagállamok számára eltérések engedélyezéséről
(az értesítés a C(2005) 2773. számú dokumentummal történt)
(Csak az észt, a görög, a francia, az olasz, a lett, a litván, a magyar, a máltai, a holland, a német, a svéd és az angol nyelvű szöveg hiteles.)
(EGT vonatkozású szöveg)
(2005/686/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az 1608/2003/EK európai parlamenti és tanácsi határozatnak a tudományos és technológiai statisztikák tekintetében történő végrehajtásáról szóló, 2004. április 22-i 753/2004/EK bizottsági rendeletre (1) és különösen annak melléklete 1. és 2. szakaszára,
mivel:
(1)
A 753/2004/EK rendelet tartalmazza a közösségi tudományos és technológiai statisztikák összeállításához használandó egységes követelményrendszer, fogalommeghatározások és kategóriák hivatkozási alapját annak érdekében, hogy e követelményrendszer, fogalommeghatározások és kategóriák alapján a tagállamoktól jó minőségű statisztikai adatok érkezzenek.
(2)
A 753/2004/EK rendelet melléklete 1. szakaszának 3. pontja előírja, hogy amennyiben a nemzeti statisztikai rendszerek jelentős megváltoztatására van szükség, a Bizottság az első referenciaévre, azaz 2003-ra összeállított kutatási és fejlesztési statisztikák tekintetében eltéréseket engedélyezhet a tagállamoknak. Rendkívül kivételes esetekben ez az eltérési időszak egyes változók regionális bontásánál meghosszabbítható.
(3)
A 753/2004/EK rendelet melléklete 2. szakaszának 3. pontja előírja, hogy amennyiben a nemzeti statisztikai rendszerek jelentős megváltoztatására van szükség, a Bizottság az első referenciaévre, azaz 2004-re összeállított kormányzati költségvetési előirányzatokkal, illetve kutatási és fejlesztési kiadásokkal (GBAORD) kapcsolatos statisztikák tekintetében eltéréseket engedélyezhet a tagállamoknak.
(4)
Ilyen eltéréseket kérelmeztek Belgium, Észtország, Görögország, Franciaország, Írország, Olaszország, Lettország, Litvánia, Luxemburg, Magyarország, Málta, Hollandia, Ausztria, Svédország és az Egyesült Királyság hatóságai.
(5)
A Bizottsághoz (Eurostathoz) beérkező információk szerint az érintett tagállamok kérelmeinek indítéka az, hogy statisztikai rendszerükben jelentős változtatások szükségesek.
(6)
A kérelmezett eltéréseket ezért engedélyezni kell,
ELFOGADTA EZT A HATÁROZATOT:
1. cikk
Belgium, Észtország, Görögország, Franciaország, Írország, Olaszország, Lettország, Litvánia, Luxemburg, Magyarország, Málta, Hollandia, Ausztria, Svédország és az Egyesült Királyság részére az ennek a határozatnak a mellékletében meghatározott eltérések engedélyezésre kerülnek.
2. cikk
E határozat címzettje a Belga Királyság, az Észt Köztársaság, a Görög Köztársaság, a Francia Köztársaság, Írország, az Olasz Köztársaság, a Lett Köztársaság, a Litván Köztársaság, a Luxemburgi Nagyhercegség, a Magyar Köztársaság, a Máltai Köztársaság, a Holland Királyság, az Osztrák Köztársaság, a Svéd Királyság, valamint Nagy-Britannia és Észak-Írország Egyesült Királysága.
Kelt Brüsszelben, 2005. július 22-én.